**ΟΔΗΓΟΣ ΕΚΠΑΙΔΕΥΤΙΚΟΥ**

|  |
| --- |
| **Θεματικός Άξονας:** Πολιτικές / Πρακτικές  **Εκπαιδευτικό Αντικείμενο:** Προστασία Προσωπικών Δεδομένων σύμφωνα με τον Νέο Γενικό Κανονισμό Προστασίας Δεδομένων GDPR  **Ημερομηνία τελευταίας τροποποίησης :** 27/05/2018 |

**Συγγραφική Ομάδα**: ΙΤΥΕ – Διεύθυνση Πανελλήνιου Σχολικού Δικτύου και Δικτυακών Τεχνολογιών – Ομάδα Πρεσβευτών eSafetyLabel+

# Σύντομη Περιγραφή

Στο παρόν εκπαιδευτικό υλικό παρουσιάζονται προτεινόμενα εκπαιδευτικά σενάρια για την παρουσίαση του θέματος "Προστασία Προσωπικών Δεδομένων σύμφωνα με τον Νέο Γενικό Κανονισμό Προστασίας Δεδομένων GDPR", ως μία υποενότητα της Διαδικτυακής Ασφάλειας.

# Δομή Εκπαιδευτικού Υλικού

Το παρόν εκπαιδευτικό αντικείμενο πραγματεύεται κατά πόσο οι μαθητές γνωρίζουν ποια είναι τα προσωπικά τους δεδομένα, τα δικαιώματά τους και οι υποχρεώσεις τους με βάση τον Νέο Γενικό Κανονισμό Προστασίας Δεδομένων (GDPR). Συγκεκριμένα παρουσιάζονται διαδοχικά:

* Εισαγωγή σε θέματα προσωπικών δεδομένων με παρουσίαση/συζήτηση και γνωριμία με την Πολιτική Ιδιωτικότητας (Privacy Policy)
* Γνωριμία με τον Νέο Γενικό Κανονισμό Προστασίας Δεδομένων
* Δημιουργία διαδραστικού κουίζ γνώσεων, σε σχέση με τον Νέο Γενικό Κανονισμό Προστασίας Δεδομένων (GDPR), στο Scratch

# Σκοποί και Στόχοι

Σκοπός του παρόντος εκπαιδευτικού υλικού είναι η ενημέρωση της εκπαιδευτικής κοινότητας σχετικά με την υλοποίηση εκπαιδευτικών δραστηριοτήτων οι οποίες θα συμβάλλουν στην αφύπνιση των μαθητών σε σχέση με τα προσωπικά δεδομένα και το Νέο Γενικό Κανονισμό Προσωπικών Δεδομένων (GDPR), ο οποίος θα εφαρμοστεί από 25/05/2018.

Οι επιμέρους στόχοι του παρόντος εκπαιδευτικού υλικού είναι οι μαθητές να:

1. να αντιληφθούν τι είναι τα προσωπικά δεδομένα και ποια η σημασία τους
2. να γνωρίσουν την αρμόδια αρχή για την προστασία των προσωπικών δεδομένων
3. να γνωρίσουν το Νέο Γενικό Κανονισμό Προσωπικών Δεδομένων (GDPR)
4. να αντιληφθούν τη σημασία της Πολιτικής Ιδιωτικότητας/ Απορρήτου των ιστοτόπων στους οποίους περιηγούνται
5. να παρατηρούν λεπτομέρειες που μέχρι πρότινος δεν παρατηρούσαν κατά την περιήγησή τους σε ιστοτόπους
6. να γνωρίσουν τα Cookies και ποια είναι η χρησιμότητα τους
7. να αντιληφθούν τον τρόπο με τον οποίο οι οργανισμοί αποθηκεύουν και επεξεργάζονται προσωπικά δεδομένα
8. να γνωρίσουν το δικαίωμα στη λήθη που έχουν όλοι οι Ευρωπαίοι πολίτες
9. να αναπτύξουν τη συνεργατική μάθηση
10. να εφαρμόσουν νεοαποκτηθείσες γνώσεις σε δική τους προγραμματιστική εφαρμογή

# Απαιτούμενη Υποδομή - Οδηγίες

Η αξιοποίηση του εκπαιδευτικού υλικού προϋποθέτει τα παρακάτω:

1. Χρήση Η/Υ με πρόσβαση στο διαδίκτυο (προτείνονται πηγές που είναι διαθέσιμες στο διαδίκτυο)
2. Βιντεοπροβολέας
3. η Web2.0 εφαρμογή <https://worditout.com/> για την παραγωγή σύννεφου λέξεων
4. Για τη δημιουργία του διαδραστικού κουίζ γνώσεων μπορεί να χρησιμοποιηθεί το προγραμματιστικό περιβάλλον Scratch, ώστε οι μαθητές να εξασκηθούν και στον Προγραμματισμό. Κατά προτίμηση, επιλέχθηκε η έκδοση Scratch 1.4 (προεγκατεστημένη στους υπολογιστές), επειδή υποστηρίζει τα Ελληνικά, και υπάρχει η δυνατότητα φόρτωσης του έργου στον online editor [https://scratch.mit.edu/](https://scratch.mit.edu/%20)- εφόσον υπάρχει λογαριασμός-, οπότε και μετατρέπεται το έργο σε Scratch 2.0

# Προετοιμασία

Για την αποτελεσματική εξέλιξη της εκπαιδευτικής διαδικασίας, είναι σκόπιμο ο εκπαιδευτικός να:

* Ελέγξει αν το απαιτούμενο εγκαταστημένο λογισμικό λειτουργεί χωρίς προβλήματα.
* Μελετήσει το περιεχόμενο των προτεινόμενων δραστηριοτήτων προσομοιώνοντας τη διαδικασία που θα ακολουθήσει ο εκπαιδευόμενος (π.χ., εγκατάσταση και εκτέλεση εφαρμογής) ώστε να είναι προετοιμασμένος για πιθανές ερωτήσεις ή προβλήματα που προκύψουν.

# Προτεινόμενο πλάνο διδασκαλίας & αξιοποίησης του εκπαιδευτικού υλικού

**EL01.1\_L1 – Εισαγωγή σε θέματα προσωπικών δεδομένων με παρουσίαση/συζήτηση και γνωριμία με την Πολιτική Ιδιωτικότητας (Privacy Policy) - 1 διδακτική ώρα (45')**

Ακολουθεί ενδεικτικό πλάνο διδασκαλίας καθώς και μια εκτίμηση της χρονικής διάρκειας των επιμέρους εκπαιδευτικών υπό-ενοτήτων.

|  |  |  |
| --- | --- | --- |
| Περιγραφή | Διάρκεια | Μέθοδος |
| Συμπλήρωση του ερωτηματολογίου για διερεύνηση πιθανών προϋπαρχούσης γνώσης επί του θέματος | 5 λεπτά | Επισκόπηση |
| Παρακολούθηση βίντεο της Νορβηγικής Αρχής Προστασίας Προσωπικών Δεδομένων | 10 λεπτά | Παρουσίαση και συζήτηση |
| Προβολή παρουσίασης μέσω του <https://saferinternet4kids.gr/gdpr/> για τα προσωπικά δεδομένα, τα ευαίσθητα προσωπικά δεδομένα, τον πιθανό βαθμό ιδιωτικότητας των προσωπικών δεδομένων και τη σημασία τους | 10 λεπτά | Παρουσίαση και συζήτηση |
| Προβολή βίντεο της Αστυνομίας Κύπρου | 5 λεπτά | Παρουσίαση |
| Γνωριμία με την ΑΠΔΠΧ (Αρχή Προστασίας Δεδομένων Προσωπικού Χαρακτήρα) | 5 λεπτά | Παρουσίαση |
| Ανάλυση της Πολιτικής Ιδιωτικότητας/Απορρήτου κι ενδεικτική παρουσίαση | 10 λεπτά | Παρουσίαση και συζήτηση |

**EL01.2\_L2 – Γνωριμία με τον Νέο Γενικό Κανονισμό Προστασίας Δεδομένων και το δικαίωμα στη λήθη (right to be forgotten) - 1 διδακτική ώρα (45')**

Ακολουθεί ενδεικτικό πλάνο διδασκαλίας καθώς και μια εκτίμηση της χρονικής διάρκειας των επιμέρους εκπαιδευτικών υπό-ενοτήτων.

|  |  |  |
| --- | --- | --- |
| Περιγραφή | Διάρκεια | Μέθοδος |
| Παρουσίαση του νέου Γενικού Κανονισμού Προστασίας Δεδομένων (GDPR) μέσω του <https://saferinternet4kids.gr/gdpr/> και οι βασικές αρχές που διέπουν την προστασία των δεδομένων | 10 λεπτά | Παρουσίαση |
| Τι είναι τα Cookies και πώς μπορούμε να τα ελέγχουμε | 10 λεπτά | Παρουσίαση |
| Το δικαίωμα στη λήθη (Right to be forgotten) | 5 λεπτά | Παρουσίαση |
| Κατώτερο όριο ηλικίας για χρήση κοινωνικών δικτύων στις χώρες της Ε.Ε. | 5 λεπτά | Συζήτηση |
| Διαχωρισμός σε ομάδες | 5 λεπτά |  |
| Δημιουργία συννεφόλεξου | 10 λεπτά | Καταιγισμός ιδεών |

**EL01.3\_L3 – Δημιουργία διαδραστικού κουίζ γνώσεων στο Scratch - 4 διδακτικές ώρες περίπου - εξαρτάται από το επίπεδο γνώσεων Προγραμματισμού των μαθητών**

Ακολουθεί ενδεικτικό πλάνο διδασκαλίας καθώς και μια εκτίμηση της χρονικής διάρκειας των επιμέρους εκπαιδευτικών υπό-ενοτήτων.

|  |  |  |
| --- | --- | --- |
| Περιγραφή | Διάρκεια | Μέθοδος |
| Παρουσίαση της πρόκλησης | 5 λεπτά | Παρουσίαση |
| Επιλογή και διαμόρφωση των ερωτήσεων από τις ήδη υπάρχουσες ομάδες μαθητών | 40 λεπτά | Καταιγισμός ιδεών |
| Δημιουργία του κουίζ γνώσεων από τις ομάδες | 45 λεπτά | Καταιγισμός ιδεών |
| Χρήση των μεταβλητών score και percent και συνέχεια δημιουργίας του κουίζ | 45 λεπτά | Καταιγισμός ιδεών και συζήτηση |
| Ολοκλήρωση της εφαρμογής και τεστ των εφαρμογών όλων των ομάδων - διορθώσεις | 40 λεπτά | Παρουσίαση εργασιών |
| Συμπλήρωση του ερωτηματολογίου | 5 λεπτά | Επισκόπηση |

Προτεινόμενες Δραστηριότητες

Οι εκπαιδευόμενοι είναι χρήσιμο να εκπονήσουν τις ακόλουθες δραστηριότητες κατά τη διάρκεια της εκπαιδευτικής συνάντησης. Οι τίτλοι των δραστηριοτήτων καθώς και το σχετικό επίπεδο δυσκολίας παρουσιάζονται στον παρακάτω συγκεντρωτικό πίνακα. Η αναλυτική παρουσίαση των συγκεκριμένων δραστηριοτήτων πραγματοποιείται στο αρχείο **eSL+\_EL01\_\_Activity.pdf**.

|  |  |  |
| --- | --- | --- |
| Κωδικός | Τίτλος | Επίπεδο |
| EL01.1\_L1 | Εισαγωγή σε θέματα προσωπικών δεδομένων με παρουσίαση/συζήτηση και γνωριμία με την Πολιτική Ιδιωτικότητας (Privacy Policy) | L1- Εύκολη |
| EL01.2\_L2 | Γνωριμία με τον Νέο Γενικό Κανονισμό Προστασίας Δεδομένων (GDPR) και το δικαίωμα στη λήθη (right to be forgotten) | L2- Εύκολη |
| EL01.3\_L3 | Δημιουργία διαδραστικού κουίζ γνώσεων στο Scratch | L3- Μέτρια |

# Ασκήσεις Αυτοαξιολόγησης

Στο τέλος της εκπαιδευτικής διαδικασίας είναι ιδιαίτερα χρήσιμο οι εκπαιδευόμενοι να αφιερώσουν χρόνο σε κατάλληλες ασκήσεις αυτό-αξιολόγησης, με σκοπό την καλύτερη κατανόηση και εμβάθυνση των εννοιών που αναλύθηκαν. Προτεινόμενες ή ενδεικτικές ασκήσεις αυτό-αξιολόγησης παρουσιάζονται στο αρχείο **eSL+\_EL01\_\_Exercise.pdf.**

# Σημεία Προσοχής

**Δραστηριότητες**

Η εκπόνηση των δραστηριοτήτων όπως άλλωστε και η διεξαγωγή του εκπαιδευτικού μαθήματος, προϋποθέτει την ικανοποιητική ταχύτητα πρόσβασης στο Διαδίκτυο, ώστε να είναι εφικτή η πρόσβαση σε συγκεκριμένες ιστοσελίδες για την εκτέλεση των επιμέρους ενεργειών που καθορίζει κάθε δραστηριότητα καθώς και να εξασφαλιστεί η αμφίδρομη επικοινωνία των συμμετεχόντων. H συμπλήρωση του ερωτηματολογίου αυτοαξιολόγησης γνώσεων είναι απαραίτητη να πραγματοποιηθεί τόσο πριν όσο και μετά τη λήξη των δραστηριοτήτων ώστε τα αποτελέσματα της επεξεργασίας τους να δείξουν αν το ερευνητικό ερώτημα απαντάται, δηλαδή αν η υλοποίηση των συγκεκριμένων δραστηριοτήτων βοηθά τους μαθητές στην απόκτηση γνώσεων σε σχέση με το Νέο Γενικό Κανονισμό Προστασίας Δεδομένων.

**Ασκήσεις Αυτοαξιολόγησης**

Ακολουθούν οι **σωστές** απαντήσεις των ασκήσεων αξιολόγησης όπως αυτές παρουσιάζονται στο αρχείο **eSL+\_EL01\_\_Exercise.pdf.**

**1. επιλογή φύλου**

**2. Σωστό**

**3. Λάθος**

**4. Σωστό**

**5. Λάθος**

**6. Λάθος**

**7. Λάθος**

**8. Λάθος**

**9. Σωστό**

**10. Σωστό**

# Προτεινόμενες Ιστοσελίδες

|  |  |  |
| --- | --- | --- |
|  | [https://www.youtube.com/watch?v=2oApceF5Br0](https://www.youtube.com/watch?v=2oApceF5Br0%20) | Προστατεύουμε την ιδιωτική μας ζωή Δεν δημοσιοποιούμε προσωπικά μας δεδομένα-Αστυνομία Κύπρου (Τελευταία ημερομηνία ανάκτησης, 13/05/2018) |
|  | [https://tinyurl.com/yb7hjcej](https://tinyurl.com/yb7hjcej%20) | Αρχή Προστασίας Δεδομένων Προσωπικού Χαρακτήρα- Λίγα λόγια για τα προσωπικά δεδομένα (Τελευταία ημερομηνία ανάκτησης, 13/05/2018) |
|  | [https://tinyurl.com/y9x3csb4](https://tinyurl.com/y9x3csb4%20) | Δεν είσαι τόσο ανώνυμος όσο πιστεύεις- Βίντεο από τη Νορβηγική Αρχή Προστασίας Δεδομένων (με ελληνικούς υπότιτλους) (Τελευταία ημερομηνία ανάκτησης, 13/05/2018) |
|  | <https://www.microsoft.com/el-gr/rethink-IT-security/GDPR/default.aspx> | Περιήγηση στον Νέο Γενικό Κανονισμό Προσωπικών Δεδομένων (Τελευταία ημερομηνία ανάκτησης, 13/05/2018) |
|  | <https://worditout.com/> | Δημιουργία σύννεφου λέξεων (Τελευταία ημερομηνία ανάκτησης, 13/05/2018) |
|  | <https://saferinternet4kids.gr/wp-content/uploads/2018/05/cookies-per-page.pdf> | τι είναι τα cookies και πώς μπορούμε να τα ελέγχουμε (Τελευταία ημερομηνία ανάκτησης, 27/06/2018) |
|  | <https://support.google.com/accounts/answer/61416?co=GENIE.Platform%3DDesktop&hl=el> | τι είναι τα cookies και πώς μπορούμε να τα ελέγχουμε (Τελευταία ημερομηνία ανάκτησης, 27/06/2018) |
|  | <https://tinyurl.com/y8oaujfp> | τι είναι το δικαίωμα στη λήθη (Τελευταία ημερομηνία ανάκτησης, 13/05/2018) |
|  | <https://saferinternet4kids.gr/gdpr/> | Γενικός Κανονισμός Προστασίας Προσωπικών Δεδομένων (GDPR) (Τελευταία ημερομηνία ανάκτησης, 27/06/2018) |
| [10] | <http://www.webwewant.eu/documents/10180/23883/FINAL+HANDBOOK+FOR+EDUCATORS.pdf/a728fc8c-bf86-4ea9-a0ba-10f25c9d0949> | Εκπαιδευτικό σενάριο για την Ιδιωτικότητα (Τελευταία ημερομηνία ανάκτησης, 24/06/2018) |

# Γλωσσάριο – Ακρωνύμια

|  |  |  |
| --- | --- | --- |
| [1] | GDPR | General Data Protection Regulation |

**Πνευματικά Δικαιώματα:**

Η παρούσα έκδοση χορηγείται με την ακόλουθη άδεια: Το περιεχόμενο του κειμένου δίνεται με άδεια χρήσης CCPL (Creative Commons Public License) τύπου: Αναφορά-Μη Εμπορική Χρήση-Παρόμοια διανομή 3.0 Ελλάδα.

Γραφική σύνοψη για την έκδοση της 12:04, 14 Αυγούστου 2012

Δηλαδή επιτρέπεται η επεξεργασία και αναδιανομή του με την προϋπόθεση ότι θα πρέπει να κάνετε την αναφορά:

* στο έργο "eSafety Label+: Become the next eSafety Champion" με τον τρόπο όπως αυτός έχει οριστεί από το δημιουργό (ΙΤΥΕ "ΔΙΟΦΑΝΤΟΣ" – Διεύθυνση Πανελλήνιου Σχολικού Δικτύου και Δικτυακών Τεχνολογιών – Ομάδα Πρεσβευτών eSafetyLabel+)
* και τον τελικό δικαιούχο του έργου Ινστιτούτο Τεχνολογίας Υπολογιστών και Εκδόσεων "ΔΙΟΦΑΝΤΟΣ", ή τον χορηγούντο την άδεια (χωρίς όμως να εννοείται με οποιονδήποτε τρόπο ότι εγκρίνουν εσάς ή τη χρήση του έργου από εσάς).

**Μη Εμπορική Χρήση** — Δεν μπορείτε να χρησιμοποιήσετε το έργο αυτό για εμπορικούς σκοπούς.

**Παρόμοια διανομή** — Εάν αλλοιώσετε, τροποποιήσετε ή δημιουργήσετε περαιτέρω βασισμένοι στο έργο θα μπορείτε να διανείμετε το έργο που θα προκύψει μόνο με την ίδια ή παρόμοια άδεια.

Περισσότερα για το συγκεκριμένο τύπο αδειοδότησης θα βρείτε στον ιστότοπο της Creative Common όπου υπάρχει και το νομικό μέρος του πλήρους περιεχομένου της άδειας.

**Χρηματοδότηση**

Το παρόν χρηματοδοτείται από την Ευρωπαϊκή Ένωση στο πλαίσιο του Erasmus+ Call: 2017, Strategic Partnerships for school education, Key Action 2 – Cooperation for Innovation and the Exchange of Good Practices, Project Code 2017-1-EL01-KA201-036242.